Dejlig lejlighed i fin køreafstand fra de spændende steder i byen. Tæt på lejligheden går TXL busruten fra Tegel lige til Alexanderplatz. Kurfürstendam kan også nåes direkte med bus uden skift. Gode indkøbsmuligheder tæt på.
Lejligheden ligger i en stille sidegade med gratis(!) parkering på gaden.
Det er en ældre ejendom med en noget slidt opgang, men lejligheden er lys og hyggelig. Højt til loftet og flotte plankegulve. Rengjort og med en god duft af Ajax!
Badeværelse med kar og vaskemaskine. Køkken med opvaskemaskine og alt til daglig brug. Sengetøj og håndklæder var nyvaskede.
Kommunikationen med Nina gik gnidningsfrit og jeg fik nøglen og en rundvisning af Ninas datter.
Vi vil prøve at booke lejligheden igen, næste gang vi skal til Berlin.